LIETUVOS RESPUBLIKOS ŽEMĖS ŪKIO MINISTRO

ĮSAKYMAS

DĖL ŽEMĖS ŪKIO MINISTRO 2006 M. SAUSIO 20 D. ĮSAKYMO NR. 3D-23 „DĖL MINISTERIJOS VYKDOMŲ PROGRAMŲ PRIEMONĖMS ĮGYVENDINTI SKIRTŲ LĖŠŲ ADMINISTRAVIMO“ PAKEITIMO

2009 m. liepos 17 d. Nr. 3D-516

Vilnius

Pakeičiu Lietuvos Respublikos žemės ūkio ministro 2006 m. sausio 20 d. įsakymą Nr. 3D-23 „Dėl ministerijos vykdomų programų priemonėms įgyvendinti skirtų lėšų administravimo“ (Žin., 2006, Nr. 9-343, Nr. 35-1260; 2007, Nr. 128-5226; 2008, Nr. 119-4531; 2009, Nr. 32-1255):

1. Išdėstau įsakymo preambulę taip:

„Vadovaudamasis Lietuvos Respublikos žemės ūkio, maisto ūkio ir kaimo plėtros įstatymo (Žin., 2002, Nr. 72-3009; 2008, Nr. 81-3174) 8 straipsnio 4 dalimi,“.

2. Nurodytuoju įsakymu patvirtintuose Ministerijos vykdomų programų priemonėms įgyvendinti skirtų lėšų administravimo nuostatuose:

2.1. Išdėstau 12 punktą taip:

„12. Atsiskaitymas su lėšų, skirtų priemonei ar jos daliai įgyvendinti, gavėjais įforminamas priėmimo–perdavimo aktais, kuriuos pasirašo koordinatorius ir tvirtina ministerijos kancleris, arba kitais sutartyje nurodytais dokumentais, kuriuos pasirašo koordinatorius. Biudžeto išlaidų sąmatos įvykdymo ataskaitą pagal formą Nr. 2, patvirtintą Lietuvos Respublikos finansų ministro 2004 m. gruodžio 29 d. įsakymu Nr. 1K-413 (Žin., 2005, Nr. 2-21; 2006, Nr. 19-661), vizuoja Buhalterinės apskaitos skyriaus atsakingas valstybės tarnautojas ar darbuotojas, dirbantis pagal darbo sutartį.“

2.2. Išdėstau 25.8 punktą taip:

„25.8. užpildo ir pasirašo Ministerijos vykdomų programų priemonėms įgyvendinti sudaromų sutarčių įvykdymo tinkamumo vertinimo ataskaitą, kurios formą tvirtina ministerijos kancleris.“

3. Nurodytuoju įsakymu patvirtintą Ministerijos vykdomų programų priemonėms įgyvendinti priežiūros komisiją išdėstau nauja redakcija (pridedama).

4. Nurodytuoju įsakymu patvirtintoje Ministerijos vykdomų programų priemonių ir jų koordinatorių sąrašo programoje „Specialioji kaimo rėmimo programa“ (01.29):

4.1. Išbraukiu 1.2 eilutę;

4.2. Išdėstau 1.10.4 eilutę taip:

1.10.4.	Parama konferencijoms, seminarams, leidinių leidybai, žemdirbių ir kaimo gyventojų šviečiamiesiems ir kultūriniams renginiams	Mokslo ir mokymo skyriaus vedėja Elena Vanda Narušytė

4.3. Išdėstau 1.11 eilutę taip:

1.11.	Parama gamtos išteklių apsaugai gerinti žuvininkystės tvenkiniuose	Žuvininkystės departamento prie Lietuvos Respublikos žemės ūkio ministerijos generalinis direktorius Aidas Adomaitis

4.4. Išdėstau 1.15 eilutę taip:

1.15.	Fizinių ir juridinių asmenų reikalavimams apmokėti už bankrutavusių įmonių perdirbti supirktą žemės ūkio produkciją	Teisės departamento Turto valdymo ir viešųjų pirkimų skyriaus vedėjas Alfredas Gustas

4.5. Išdėstau 3 eilutę taip:

3.	Kaimo bendruomenėms ir vietos veiklos grupėms remti	Bendradarbiavimo su socialiniais partneriais skyriaus vedėja Romutė Stašelienė

L. e. žemės ūkio ministro pareigas	Kazys Starkevičius

PATVIRTINTA

Lietuvos Respublikos žemės ūkio

ministro 2006 m. sausio 20 d.

įsakymu Nr. 3D-23

(Žemės ūkio ministro

2009 m. liepos 17 d.

įsakymo Nr. 3D-516 redakcija)

MINISTERIJOS VYKDOMŲ PROGRAMŲ PRIEMONĖMS ĮGYVENDINTI PRIEŽIŪROS KOMISIJA

Dalia Miniataitė – ministerijos kanclerė, komisijos pirmininkė;

Regina Mininienė – Finansų ir biudžeto departamento direktorė, pirmoji komisijos pirmininko pavaduotoja;

Andrius Burlėga – Teisės departamento direktorius, antrasis komisijos pirmininko pavaduotojas;

Aidas Adomaitis – Žuvininkystės departamento prie Lietuvos Respublikos žemės ūkio ministerijos generalinis direktorius;

Genė Ališauskienė – Finansų ir biudžeto departamento Nacionalinės paramos planavimo skyriaus vyr. specialistė;

Sonata Bartkutė – Finansų ir biudžeto departamento l. e. Nacionalinės paramos planavimo skyriaus vedėjo pareigas;

Lina Blažinskienė – Ekonomikos departamento Strateginio planavimo skyriaus vyr. specialistė;

Silvirijus Dangveckas – Infrastruktūros, melioracijos ir kooperacijos departamento direktorius;

Sigita Gelusevičienė – Finansų ir biudžeto departamento Nacionalinės paramos planavimo skyriaus vyr. specialistė;

Liucija Gudaitienė – Žemės ūkio informacinių sistemų skyriaus vyr. specialistė;

Saulius Jasius – Kokybės politikos departamento direktorius;

Vygantas Katkevičius – Ekonomikos departamento direktorius;

Rimantas Krasuckis – Bendrosios rinkos organizavimo departamento direktorius;

Angelė Liubeckienė – Kokybės politikos departamento Kokybės skyriaus vedėja;

Aurelijus Mačiulaitis – Teisės departamento Teisės taikymo skyriaus vyr. specialistas;

Aleksandras Muzikevičius – Bendrosios rinkos organizavimo departamento Gyvulininkystės ir veterinarijos skyriaus vedėjas;

Vanda Elena Narušytė – Mokslo ir mokymo skyriaus vedėja;

Vilius Rekevičius – Viešųjų ryšių skyriaus vedėjas;

Kęstutis Saikevičius – Valstybinės gyvulių veislininkystės priežiūros tarnybos prie Lietuvos Respublikos žemės ūkio ministerijos viršininkas.

_________________